open-index/open-wikipedia-markdown huggingface dataset:
Gabriel Yared

**Gabriel Yared** (araabia keeles جبرائيل يارد; sündinud 7. oktoobril 1949 Beirutis Liibanonis) on Liibanonist pärit Prantsusmaa filmihelilooja.
 
Yared on muusika kirjutanud rohkem kui 130 filmile. Saanud arvukalt filmiauhindu, sealhulgas Anthony Minghella filmidele tehtud muusika eest nomineeriti teda kolmel korral Oscarile (üks neist võitis).

## Tunnustus
*1993 – võitis parima filmimuusika Césari (Jean-Jacques Annaud' film "Armuke") 
*1997 – võitis parima filmimuusika Oscari (Anthony Minghella film "Inglise patsient") 
*2000 – nomineeriti parima filmimuusika Oscarile (Minghella film "Andekas härra Ripley") 
*2004 – nomineeriti parima filmimuusika Oscarile (Minghella film "Külmale mäele")

## Välislingid
*
*
Karistusjärgne kinnipidamine

**Karistusjärgne kinnipidamine** on isikule määratav vangistus, kelle puhul peetakse tõenäoliseks, et vabaduses olles saadaks ta korda süütegusid. Tavaliselt määratakse see oma vanglakaristuse ära pidanud kriminaalile, kelle vabadusse laskmist hinnatakse liiga ohtlikuks.

Eestis oli karistusjärgne kinnipidamine karistusseadustiku järgi legaalne lühikest aega aastatel 2009–2011. Juunis 2011 tunnistas Riigikohus karistusjärgse kinnipidamise põhiseadusvastaseks. Karistusseadustiku § 872 lg 1 järgi oli karistusjärgne kinnipidamine mittekaristuslik mõjutusvahend, mille peamine eesmärk on takistada uute kuritegude toimepanemist teise isiku füüsilist, psüühilist või seksuaalset puutumatust raskelt ohustanud või kahjustanud kuriteos süüdi mõistetu poolt, kelle puhul on alust arvata, et ta võib vabaduses viibides panna toime uusi samalaadseid kuritegusid.

## Vaata ka
* Haldusarest
* Meelevaldne vahistamine ja kinnipidamine
* Sisekaitseseadus (Singapur)
* Xinjiangi kinnipidamislaagrid

## Viited
Philippe Sarde

**Philippe Sarde** (sündinud 21. juunil 1948 Neuilly-sur-Seine'is Hauts-de-Seine'i departemangus) on prantsuse filmihelilooja.
 
17-aastaselt lavastas ta 35-millimeetrise kaameraga filmitud mustvalge lühifilmi "Florence", millele ta komponeeris muusika ja palus Vladimir Cosmal aidata tal seda muusikaliselt vormistada. Seejärel kõhkles ta, millises suunas jätkata – oli vaja valida filmi tegemise ja muusika vahel. Pärast seda, kui ta palus viiekümnel inimesel enda ümber oma äsjatehtud lühifilmi vaadata ja pärast nende imetlemist tema muusikaliste annete üle otsustas ta valida filmihelilooja elukutse.

Sarde on muusika kirjutanud rohkem kui 220 filmile. 

## Tunnustus
*1981 – nomineeriti parima filmimuusika Oscarile (Roman Polański film "Tess")

## Välislingid
*
*
Stephen Warbeck

**Stephen Warbeck** (sündinud 21. oktoobril 1953 Southamptonis) on Briti filmihelilooja.
 
Warbeck on muusika kirjutanud rohkem kui 140 filmile.

Ta on proovinud kätt ka lavastajana. Tema režissööridebüüt oli 2020. aastal valminud komöödia elementidega teekonnafilm "Mütsiga mees". 

## Tunnustus
*1999 – võitis parima filmimuusika Oscari (John Maddeni film "Armunud Shakespeare")

## Välislingid
*
ZFB-05

**ZFB-05 Xinxing** (hiina keeles 新星, *Xīnxīng* ('uus täht')) on Hiina soomustransportöör. See konstrueeriti Rahvavabastusarmee maavägede, Rahva Relvastatud Politsei, politseijõudude, Hiina ÜRO rahuvalve ja ekspordi jaoks. 

Tegu on lihtsa ehitusega ja üsna odava masinaga. Auto kere on soomustatud ning peab vastu käsitulirelvadele ja suurtükikildudele.

## Kasutajad
* 
* 
* 
* 
* 
* 
* 
* 
* 
* 

## Viited
Rips-viltvahelik

**Rips-viltvahelik** (*Ripartites tricholoma*) on šampinjonilaadsete seltsi kuuluv seente liik.

Seen kasvab muuhulgas kõduneval põhul, on maheda maitsega ja selle eospulber on valge.

## Välislingid
* Rips-viltvahelik andmebaasis eElurikkus
Machine Girl

**Machine Girl** on Ameerika elektroonilise muusika duo.

## Stiil ja teemad muusikas

Veebiajakiri Kerrang! nimetas Machine Girli üheks "hardcore'i definitsiooni laiendavatest bändidest" ja kirjeldas projekti kui "eriti pungilikku ja raevukat tõugu breakcore’ist" (elektronmuusika alamžanr). Veebiajakiri Pitchfork kirjeldas nende stiili kui "halastamatu pungi, grindcore'i, reivi, industriaalmuusika ja muu killustiku kokku löömist". Veebipõhine plaadipood Bandcamp on Machine Girli kohta kirjutanud: "Võtke meie tänapäeva maailma viha ja valu, kiirendage seda ning lisage bassivõimendit – just selline tunne on Machine Girli kuulates. See on kõla, mis on täpselt nii kaasaegne kui see on ülifuturistlik."

Machine Girli muusikas leidub märksõnu ja fraase, mis kritiseerivad kapitalismi ning käsitlevad vaimset tervist, soolist identiteeti ja seksuaalsust. Duo muusikas on libahundid ja koerad läbiv lüüriline ja esteetiline teema, mida kasutatakse agressiivsuse ja metsikuks olemise kirjeldamiseks. Projekt on nime saanud 2008. aasta Jaapani filmi "The Machine Girl" järgi, mida nad ka oma 2014. aasta albumil "WLFGRL" sämpeldasid.

## Liikmed
*Matt Stephenson - produktsioon, vokaal (2012-)
*Sean Kelly - trummid (2015-)

## Diskograafia
### Stuudioalbumid
**WLFGRL* (2014)
**Gemini* (2015)
**...Because I'm Young Arrogant and Hate Everything You Stand For* (2017)
**The Ugly Art* (2018)
**U-Void Synthesizer* (2020)
**MG Ultra* (2024)

### Extended play-d
**Electronic Gimp Music EP* (2013)
**13th Hour EP* (2013)
**GRLPWR EP* (2013)
**MACHINE GIRL VS MACHINE GIRL* (2016)
**RePorpoised Phantasies* (2020)
**SUPER FREQ EP* (2024)

### Kogumikud
**Jet Set Radio Remixes 1* (2014)
**WLFGRL Remixes A* (2014)
**WLFGRL Remixes B* (2014)
**Phantom Tracks* (2015)
**Phantasy Trax™* (2016)
**WLFGRL+* (2017)
**MG DEMO DISC* (2020)
**Stretch Collection* (2020)

### Singlid
**Gravity Diva* (2012)
**Emerald Juke / Krystle (Glitch Mix)* (2014)
**Killing of the Bird / Lifeforce* (2015)
**Costume / Fuqthatlil* (2016)
**Minnesota / Explode* (2016)
**Yesterday (Machine Girl Remix)* (2023)
**Concerning Peace (Machine Girl Remix)* (2023)
**Until I Die* (2024)
**Motherfather* (2024)

### Koostööväljaanded
**Darren Keen + Machine Girl* (2014)
**Machine Girl / Five Star Hotel* (2016)
**Shade / Machine Girl - QUARANTINETAPES_vol3* (2020)

### Heliribad
**Neon White Soundtrack Part 1 "The Wicked Heart"* (2022)
**Neon White Soundtrack Part 2 "The Burn That Cures"* (2022)

## Viited
Fromhold von Ungern

**Fromhold von Ungern** (tapeti 1602) oli Liivimaa aadlik ja Poola-Leedu ning Rootsi sõjaväelane

Ungernite suguvõsast põlvnev Fromhold von Ungern sündis Aderkaši (*Fistehl*) ja Patkule (*Gilsen*) mõisniku Fromhold von Ungerni ja Magdalene von Tiesenhauseni pojana.

Fromhold von Ungern võitles "truult ja vapralt" Liivi sõjas, ning kui kuningas Stefan Batory külastas 1582. aastal Riiat, lootis Ungern saada temalt kuninglikku kinnitust oma isa Patkule mõisale. Kuigi kuninglikku kinnitust saada ei õnnestunud, väljastas asehaldur Mikołaj Radziwiłł Rudy talle 5. septembril 1582 tõendi, mis kinnitas, et Ungern võib loota kuninglikule heatahtlikkusele oma truu ja vapra teenistuse eest. Kuningliku kinnituse Patkule mõisale sai ta alles 1589. aastal, misjärel omandas oma vennalt mõisa. 

Kui Poola-Rootsi sõja ajal tungis hertsog Karl oma vägedega Liivimaale, ning poolakad hakkasid vägesid koguma, pani Ungern oma Patkule mõisast välja kaks ratsanikku. Peagi aga vahetas Fromhold von Ungern oma venna eeskujul poolt ning astus rootslaste teenistusse, mispeale Karl määras ta Alūksne linnusepealikuks. Kui krooni suurkantsler Jan Zamoyski alustas 1602. aastal vastupealetungi, piiras ta sisse ka Alūksne ja garnison oli peagi sunnitud nälja tõttu poolakatele alistuma. Suurkantsler võimaldas Ungernile alistumise eest vaba läbipääsu Rootsi aladele ning andis talle ka vastavasisulise turbekirja. Ungern soovis ratsutada Pärnusse, kuid Alūksne ja Antsla vahel tungisid talle ja tema saatjatele kallale Poola kasakad ning tapsid Fromhold von Ungerni, Christoph Korffi ja veel üheksa inimest. Lisaks võtsid nad vangi Ungerni alaealise poja ning põletasid maha tapetute peatuskohaks olnud majad. Kantsler avaldas vahejuhtumi osas nördimust, ning algatas uurimise, mis küll tagajärjetuks jäi.

## Perekond
Fromhold von Ungern oli abielus Anna Gutsleviga, kes oli Puikule mõisniku Jürgen Gutslevi tütar ja *Fege* mõisniku Reinhold von Tiesenhauseni lesk. Abielust sündisid:
*poeg, kes langes 1602. aastal poolakate kätte vangi, ning oli vangistuses veel 1626. aastal
*Anna von Ungern, kes abiellus 9. veebruaril 1611 Asote mõisniku ja Eestimaa maanõuniku Heinrich von Ungerniga (suri 1630) ja 2. märtsil 1634 Lihula linnusepealiku ning Lakstene mõisniku Ewolt von Patkuliga
*Margaretha von Ungern, abiellus Johann Leonhard von Zoegega (hukkus 1625)

## Viited
Niit-võlvnutt

**Niit-võlvnutt** (*Cuphophyllus virgineus*) on šampinjonilaadsete seltsi limanutiliste sugukonda kuuluv seen.

Seen kasvab muuseas muruplatsidel ja on söödav.

## Välislingid
* Niit-võlvnutt andmebaasis eElurikkus
Claude Agostini

**Claude Agostini** (21. jaanuar 1936 Pariis – 29. oktoober 1995 Pariis) oli prantsuse filmioperaator.
 
Ta oli filmioperaatori Philippe Agostini poeg.

Agostini oli operaatorina filminud üle 40 mängufilmi, sealhulgas kolm Jean-Jacques Annaud' filmi ("Must ja valge värvides", 1976;  "Coup de tête", 1979;  "La guerre du feu", 1981).  

## Tunnustus
*1982 – nomineeriti parima operaatoritöö Césarile (Annaud' film "La guerre du feu")

## Välislingid
*
Robert Fraisse

**Robert Fraisse** (sündinud 1940 Pariisis) on prantsuse filmioperaator.
 
Ta on lõpetanud Pariisis filmikooli École nationale supérieure Louis-Lumière.

Fraisse on operaatorina filminud üle 50 mängufilmi. Ta on olnud režissööride Jean-Jacques Annaud' ja Nick Cassavetesi regulaarne koostööpartner.

## Tunnustus
*1993 – nomineeriti parima operaatoritöö Oscarile (Annaud' film "Armuke") 
*1993 – nomineeriti parima operaatoritöö Césarile (Annaud' film "Armuke")

## Välislingid
*
Tonino Delli Colli

**Tonino Delli Colli** (20. november 1923 Rooma – 16. august 2005 Rooma) on itaalia filmioperaator.
 
Delli Colli on operaatorina filminud üle 60 filmi, sealhulgas filmis 1952. aastal Itaalia esimese värvilise filmi "Totò a colori".

Ta töötas koos mitmete tunnustatud ja eriilmeliste režissööridega, sealhulgas Sergio Leone, Roman Polański, Louis Malle, Federico Fellini (kelle kolme viimase filmi operaator ta oli) ja Jean-Jacques Annaud ("Roosi nimi"). 

## Tunnustus
*1987 – nomineeriti parima operaatoritöö David di Donatellole (Jean-Jacques Annaud' film "Roosi nimi") 
*1997 – võitis parima operaatoritöö David di Donatello (Roberto Faenza film "Marianna Ucrìa") 
*1998 – nomineeriti parima operaatoritöö David di Donatellole (Roberto Benigni film "Elu on ilus")

## Välislingid
*
Jean-Marie Dreujou

**Jean-Marie Dreujou** (sündinud 18. juulil 1959 Toursis) on prantsuse filmioperaator.
 
Ta on lõpetanud 1979. aastal Pariisis asuva kõrgema kinematograafiakooli École supérieure d'études cinématographiques.

Dreujou on operaatorina filminud üle 60 filmi, sealhulgas Jean-Jacques Annaud' kaks filmi ("Kaks venda", 2004 ja "Notre-Dame brûle", 
2022).

## Tunnustus
*2005 – nomineeriti parima operaatoritöö Césarile (Annaud' film "Kaks venda") 

## Välislingid
*
Nino Rota

**Giovanni Rota Rinaldi**, tuntud ka kui **Nino Rota** (3. detsember 1911 Milano, Itaalia Kuningriik – 10. aprill 1979 Rooma, Itaalia) oli itaalia helilooja.
 
Rota sündis Milanos muusikuperekonnas. Ta oli imelaps – oma esimese oratooriumi "L'infanzia di San Giovanni Battista" kirjutas ta 11-aastaselt ning seda esitati Milanos ja Pariisis juba 1923. aastal; tema lasteooper Hans Christian Anderseni muinasjutu "Seakarjus" ainetel "Il Principe Porcaro" sai komponeeritud, kui ta oli kõigest 13-aastane ja ilmus 1926. aastal. 

Oma pika karjääri jooksul oli Rota erakordselt viljakas helilooja, seda eriti filmimuusika alal. Ta kirjutas muusika rohkem kui 180 filmile. Lisaks sellele komponeeris ta kümme ooperit, viis balletti ja kümneid muid orkestri-, koori- ja kammerteoseid.

Rota tegi ta koostööd paljude rahvusvaheliselt tuntud režissööridega, nagu Luchino Visconti, King Vidor, Eduardo De Filippo, Mario Monicelli, René Clément, Franco Zeffirelli, Federico Fellini ja Francis Ford Coppola (kelle jaoks kirjutas muusika filmidele "Ristiisa" ja "Ristiisa II").

## Tunnustus
*1973 – nomineeriti parima filmimuusika Oscarile (Francis Ford Coppola film "Ristiisa")
*1973 – võitis parima filmimuusika Kuldgloobuse (Coppola film "Ristiisa")
*1973 – võitis parima filmimuusika BAFTA (Coppola film "Ristiisa")
*1975 – võitis parima filmimuusika Oscari (Coppola film "Ristisa II")
*1977 – võitis parima filmimuusika David di Donatello (Federico Fellini film "Il Casanova di Federico Fellini")

## Välislingid
*
*
Juta Vahtramäe

**Juta Vahtramäe** (25. märts 1924 – 12. märts 2004) oli eesti ehte- ja metallikunstnik. Ta sündis Viljandimaal taluniku perekonnas. 1953. aastal lõpetas Eesti NSV Riikliku Kunstiinstituudi metallehistöö kateedri. Seejärel suunati Tallinna Juveelitehasesse teostuskunstnikuks. 1958. - 1968. töötas Eesti NSV Kunstifondi Kunstitoodete Kombinaadis metallehitööde ateljees kunstilise juhina. Jätkas samas kuni 1981. aastani teostuskunstnikuna. 1981. aastas kuni surmani vabakunstnikuna. Kunstnike liidu liige aastast 1954.
Juta Vahtramäe oli ehtekunstnik, kes valdas meisterlikult paljusid tehnikaid ja tehnoloogiaid. Loomingu alguses teostas ja kujundas palju töid eesti filigraani tehnoloogias. Juba õppimise perioodil oli kasutama hakanud emailimist. Hiljem keskendus loomingus rohkem metalli modelleerimisele. Paistis silma unikaalse pärlmutri graveerimisega. 1960. aastate lõpust alates rõhutas enda töödes pool- ja vääriskivide erilisust. Kujundas ehtekompositsiooni vastavalt kivi värvile, kujule, suurusele. On töötanud palju kullaga ja loonud suursuguseid ehtekomplekte.
Loomingu paremikku säilitatakse Eesti Tarbekunsti- ja Disainimuuseumis, samuti on tema loomingut ka teistes Eesti muuseumites. Nõukogude perioodil jõudsid tema tööd ka Moskva ja Peterburi muuseumitesse.
Kimberley

**Kimberley** või **Kimberly** võib tähendada järgmist:

## Kohad
### Austraalia ja Uus-Meremaa
* Kimberley (Austraalia), põhjapoolseim Lääne-Austraalia üheksast regioonist
* Kimberley (Tasmaania), linn Tasmaania saarel Austraalias
* Kimberley (Uus-Meremaa)

### Ameerika Ühendriigid
* Kimberly (Alabama)
* Kimberley (Idaho)
* Kimberly (Wisconsin)

### Ühendkuningriik
* Kimberley (Norfolk), küla Norfolkis Inglismaal
* Kimberley (Nottinghamshire), küla Nottinghamshire'is Inglismaal

### Lõuna-Aafrika Vabariik
* Kimberley (Lõuna-Aafrika Vabariik), linn Lõuna-Aafrika Vabariigis, Põhja-Kapimaa provintsi ja Frances Baardi ringkonna halduskeskus.
** Kimberley piiramine (1899–1900), Teise Buuri sõja raames toimunud lahing

## Inimesed
* Kimberly (eesnimi), k.a Kimberley
* Kimberley (perekonnanimi), k.a Kimberly

## Muu
* Kimberley krahv, aadlitiitel Ühendkuningriigi aadli koosseisus
Henoteism

Sõna henoteism tuleb kreekakeelsest sõnast *hen*, mis tähendab ühte. Henoteismis kerkib üks jumal esile, jättes teised varju - näiteks Marduk, Amon Ra, Imti või Jahve. See on tihti faas, mis kujuneb monoteismiks.
Anastassija Dmõtruk

**Anastassija Dmõtruk** (ukraina keeles Анастасія Дмитрук; sündinud 31. jaanuaril 1991 Nižõnis) on vene ja ukraina keeles kirjutav ukraina luuletaja. Ta kirjutab luuletusi ja on pärast Kiievi Polütehnilise Instituudi lõpetamist töötanud infoturbe spetsialistina. Tema enim tsiteeritud luuletuseks on saanud vene keeles kirjutatud „Me ei ole enam kunagi vennad“.

 

## Viited

## Välislingid
* Anastassia Dmõtruk ''YouTube''i kanalil
* Koduleht
Kalamaja Blues

**Kalamaja Blues** on 2023. aastal esilinastunud Eesti-Soome veebipõhine lühiseriaal, mis valmis koostöös Ylega.

Sarja esimene hooaeg räägib teismelise tüdruku Manna (Grete Alavere) ja tema kunstitudengist täditütre Olli (Annabel Tanila) seiklustest Kalamajas ühe hilissuvise päeva jooksul.

2024. aastal kuulutati välja teine hooaeg, mis esilinastus Eesti Rahvusringhäälingu Jupiteri veebikanalil 2025. aasta veebruaris. Teises hooajas teeb kaasa muusik Inger, kellega koostöös loodi sarjale uusversioon Singer Vingeri laulust .

## Viited


## Välislingid
* "Kalamaja Blues" ERR Jupiteris
* "Kalamaja Blues" Instagram
* "Arvustus. "Kalamaja blues" tajub biiti" ERR kultuur, 13. märts 2024
Malaparte auhind

**Malaparte auhind** (itaalia keeles *Premio Malaparte*) on Itaalia kirjandusauhind, mis antakse igal aastal ühele välisautorile. Selle asutasid 1983. aastal Graziella Lonardi Buontempo, Alberto Moravia ning ühendus Amici di Capri. Auhind on saanud nime kirjaniku ja ajakirjaniku Curzio Malaparte järgi ja auhinnatseremoonia toimub Capril. 

Auhindade väljastamine lõpetati 1998. aastal ja taaselustamine toimus 2012. aastal.

## Laureaadid

## Välislingid
* Premio Malaparte
Barnumi efekt

**Barnumi efekt** ehk **Foreri efekt** või vähem levinud terminiga **Barnumi–Foreri efekt** on levinud psühholoogiline nähtus, kus inimesed hindavad väga täpseks väidetavalt just neile loodud isiksusekirjeldust, mis on tegelikult nii üldine ja ebamäärane, et sobib peaaegu kõigile inimestele. See efekt võib osaliselt selgitada mõne paranormaalsee uskumuse ja praktika laialdast aktsepteerimist, näiteks astroloogia, ennustamine, aurakirjandus ja teatud tüüpi isiksustestid.

Psühholoog Bertram Forer kirjeldas seda algselt isikliku kinnituse eksimõttena. Termini "Barnumi efekt" võttis kasutusele psühholoog Paul Meehl 1956. aasta essees "*Wanted – A Good Cookbook*" ("Otsides head kokaraamatut"), sest ta leidis, et teatud n-ö pseudo-edukate psühholoogiliste testide ebamäärased isiksusekirjeldused sarnasesid šõumehe P. T. Barnumi kirjeldusega.  

## Ülevaade

Barnumi efekt avaldub vastuseks väidetele, mida nimetatakse "Barnumi väideteks". See tähendab, et inimene tajub teda kirjeldavaid üldisi iseloomustusi tõepärasena, hoolimata sellest, et väited on nii üldistatud, et võivad kehtida peaaegu kõigi inimeste kohta. Selliseid tehnikaid kasutavad ennustajad, astroloogid ja teised, veenmaks kliente selles, et neil on tegelikult paranormaalne anne.

## Vaata ka
* isiksusetest
* Dunning-Krugeri efekt
* subjektiivsus
* eelarvamus
* objektiivsus
* apofeenia
* kinnituskalduvus
* platseebo
* ego
* kognitiivne nihe

## Viited
Dion Beebe

**Dion Beebe** (sündinud 18. mail 1968 Brisbane'is) on Austraaliast pärit Lõuna-Aafrika Vabariigi filmioperaator.
 
Ta kolis 1972. aastal oma perega Austraaliast Queenslandist Lõuna-Aafrikasse Kaplinna. 

Aastatel 1987–1989 õppis ta Sydneys asuvas Australian Film, Television and Radio Schoolis filmioperaatoriks.

Beebe on operaatorina filminud üle 50 filmi.

## Tunnustus
*2003 – nomineeriti parima operaatoritöö Oscarile (Rob Marshalli film "Chicago") 
*2006 – võitis parima operaatoritöö Oscari (Marshalli film "Geisha memuaarid")

## Välislingid
*
Ricardo Aronovich

**Ricardo Aronovich** (sündinud 3. jaanuaril 1930 Buenos Aireses) on Argentina filmioperaator.
 
1969. aastal kolis ta Pariisi, kus töötas paljude tuntud režissööride, nagu Alain Resnais', Miguel Littíni, Costa-Gavrase, Hugo Santiago, Louis Malle ja Ettore Scola filmide loomisel.

Aronovich on operaatorina filminud üle 90 filmi.

## Tunnustus
*1978 – nomineeriti parima operaatoritöö Césarile (Alain Resnais' film "Providence") 
*1984 – nomineeriti parima operaatoritöö Césarile (Ettore Scola film "Ball") 
*1984 – nomineeriti parima operaatoritöö David di Donatellole (Scola film "Ball") 
*1987 – nomineeriti parima operaatoritöö David di Donatellole (Scola film "La famiglia") 

## Välislingid
*
Dean Cundey

**Dean Raymond Cundey** (sündinud 12. märtsil 1946 Alhambras California osariigis) on Ameerika Ühendriikide filmioperaator.
 
Cundey on operaatorina filminud üle 100 filmi. Ta on töötanud paljude tuntud režissööride, nagu John Carpenteri, Steven Spielbergi, Robert Zemeckise ja Ron Howardi filmide loomisel.

## Tunnustus
*1989 – nomineeriti parima operaatoritöö Oscarile (Robert Zemeckise film "Jänes Roger")
*1989 – nomineeriti parima operaatoritöö BAFTA-le (Zemeckise film "Jänes Roger") 
*1996 – nomineeriti parima operaatoritöö BAFTA-le (Ron Howardi film "Apollo 13") 

## Välislingid
*
Elliot Davis

**Elliot Davis** (sündinud 23. mail 1948) on ameerika filmioperaator.
 
Davis on lõpetanud Virginia Techi bakalaureusekraadiga arhitektuuris ja California Ülikooli Los Angeleses magistrikraadiga filmikunstis.

Davis alustas filmitegija karjääri 1970. aastate keskel. Operaatorina on ta filminud üle 60 filmi. Ta on filminud sealhulgas selliste režissööride juures nagu Steven Soderbergh ("King of the Hill", "The Underneath", "Gray's Anatomy", "Üle mõistuse"), Catherine Hardwicke ("Kolmteist", "Dogtowni peremehed", "Sündimise lugu", "Videvik") ja Jessie Nelson ("Mina olen Sam", "Peab armastama jõule").

## Tunnustus
*1994 – nomineeriti Film Independent's Spirit Awardsi parima operaatoritöö auhinnale (Alan Rudolphi film "Equinox")
*1996 – nomineeriti Film Independent's Spirit Awardsi parima operaatoritöö auhinnale (Steven Soderberghi film "Underneath")

## Välislingid
*
Pawel Pogorzelski

**Pawel Pogorzelski** (sündinud 30. juulil 1979 Włocławekis) on poola päritolu Kanada filmioperaator.
 
Pogorzelski kolis kaheaastaselt koos perega Kanadasse Montreali.

Ta on lõpetanud Concordia Ülikooli bakalaureusekraadiga meediakommunikatsiooni erialal. 2008. aastal alustas ta õpinguid Los Angeleses AFI Conservatorys.

Pogorzelski on operaatorina filminud üle 60 filmi. Sagedasem koostöö on tal olnud ameerika režissööri Ari Asteriga, kellega koos valmis viimati (2023. aastal) sürrealistlik tragikomöödia sugemetega õudusfilm "Kõik Beau hirmud". 2021. aastal oli ta Ilja Naišulleri märulifilmi "Eikeegi" operaator.

## Tunnustus
*2020 – nomineeriti Film Independent's Spirit Awardsi parima operaatoritöö auhinnale (Ari Asteri film "Midsommar")

## Välislingid
*
Mikael Salomon

**Mikael Salomon** (sündinud 24. veebruaril 1945 Kopenhaagenis) on Taani filmioperaator, filmirežissöör ja produtsent.
 
Pärast pikka aega operaatorina töötamist Taani filminduses siirdus Salomon 1980. aastate lõpus Hollywoodi filmitööstusesse. Kokku on ta operaatorina filminud üle 50 ja režissöörina lavastanud üle 40 filmi. 

## Tunnustus
*1990 – nomineeriti parima operaatoritöö Oscarile (James Cameroni film "Sügavik")
*1992 – nomineeriti parimate eriefektide Oscarile (Ron Howardi film "Tulemöll")

## Välislingid
*
Tony Pierce-Roberts

**Tony Pierce-Roberts** (sündinud 24. detsembril 1944 Birkenheadis) on Briti filmioperaator.
 
Ta on operaatorina filminud üle 60 filmi. 

## Tunnustus
*1987 – nomineeriti parima operaatoritöö Oscarile (James Ivory film "A Room with a View")
*1993 – nomineeriti parima operaatoritöö Oscarile (Ivory film "Howards End")

## Välislingid
*
Darius Khondji

**Darius Khondji** (pärsia keeles داریوش خنجی; sündinud 21. oktoobril 1955 Teheranis) on iraani päritolu Prantsusmaa filmioperaator.
 
Khondji on operaatorina filminud üle 80 filmi. Ta on töötanud paljude tuntud režissööride, nagu David Fincheri, Woody Alleni, Jean-Pierre Jeunet' ja James Gray filmide loomisel.

## Tunnustus
*1997 – nomineeriti parima operaatoritöö Oscarile (Alan Parkeri film "Evita")
*2023 – nomineeriti parima operaatoritöö Oscarile (Alejandro G. Iñárritu film "Bardo, falsa crónica de unas cuantas verdades")

## Välislingid
* 
*
Ramariopsis subtilis

***Ramariopsis subtilis*** on šampinjonilaadsete seltsi kuuluv liik seeni.

## Välislingid
* ''Ramariopsis subtilis'' andmebaasis eElurikkus.
Emmanuel Lubezki

**Emmanuel Lubezki Morgenstern** (sündinud 30. novembril 1964 Mexico Citys) on Mehhiko filmioperaator ja filmiprodutsent.
 
Lubezki on operaatorina filminud üle 50 filmi. Ta on töötanud koos paljude tunnustatud režissööridega, sealhulgas Mike Nicholsi, Tim Burtoni, Michael Manni, Joel ja Ethan Coeni, David O. Russelliga ning sagedaste koostööpartnerite Terrence Malicki, Alfonso Cuaróni ja Alejandro González Iñárrituga. 

Ta on proovinud kätt ka filmirežissöörina. Tal on valminud mitu lühifilmi. 

## Tunnustus
*2014 – parima operaatoritöö Oscar (Cuaróni film "Gravtatsioon") 
*2015 – parima operaatoritöö Oscar (Alejandro G. Iñárritu film "Lindmees") 
*2016 – parima operaatoritöö Oscar (Iñárritu film "Mees, kes jäi ellu")

### Auhinnanominatsioonid
*2007 – parima operaatoritöö Oscari nominent (Alfonso Cuaróni film "Inimlapsed") 
*2012 – parima operaatoritöö Oscari nominent (Terrence Malicki film "Elupuu") 

## Välislingid
*
Ghislain Cloquet

**Ghislain Cloquet** (18. aprill 1924 Antwerpen, Belgia – 2. november 1981 Montainville, Yvelinesi departemang) oli prantsuse filmioperaator.

Ta oli lõpetanud 1947. aastal Pariisis asuva filmikooli Institut des hautes études cinématographiques (IDHEC). Aastatel 1954–1962 ja 1975–1979 töötas ta IDHEC-is õppejõuna. 

Cloquet oli operaatorina filminud üle 60 filmi. Tema tuntuimad filmitööd olid Woody Alleni "Love and Death" (1975), Jacques Demy "Rocheforti tüdrukud" (1967) ja Roman Polański film "Tess" (1979), kuhu teda kutsuti asendama tuntud Briti operaatorit Geoffrey Unsworthi, kes suri kolmandal võttenädalal südamerabandusse.

## Tunnustus
*1980 – võitis parima operaatoritöö Césari (Roman Polański film "Tess") 
*1981 – võitis parima operaatoritöö Oscari (Polański film "Tess") 
*1982 – võitis parima operaatoritöö BAFTA (Polański film "Tess")

## Välislingid
*
Allen Daviau

**John Allen Daviau** (14. juuni 1942 New Orleans – 15. aprill 2020 Los Angeles) oli ameerika filmioperaator.

Daviau oli operaatorina filminud üle 40 filmi. Ta on tuntud oma koostööst Steven Spielbergiga.

## Tunnustus
*1983 – nomineeriti parima operaatoritöö Oscarile (Steven Spielbergi film "E.T. - sõber kaugelt") 
*1986 – nomineeriti parima operaatoritöö Oscarile (Spielbergi film "Purpurtoonid") 
*1988 – nomineeriti parima operaatoritöö Oscarile (Spielbergi film "Päikeseimpeerium") 
*1991 – nomineeriti parima operaatoritöö Oscarile (Barry Levinsoni film "Avalon") 
*1992 – nomineeriti parima operaatoritöö Oscarile (Levinsoni film "Bugsy") 

## Välislingid
* 
*
Geoffrey Unsworth

**Geoffrey Gilyard Unsworth** (26. mai 1914 Atherton, Suur-Manchester – 28. oktoober 1978 Pariis) oli Briti filmioperaator.

Unsworth  oli operaatorina filminud üle 90 filmi, sealhulgas sellised filmid nagu Stanley Kubricku "2001: kosmoseodüsseia", Bob Fosse "Kabaree", Sidney Lumeti "Mõrv Idaekspressis", Richard Donneri "Superman" ja Richard Lesteri "Superman 2".  

Ta suri 28. oktoobril 1978 pärast südamerabandust Roman Polański filmi "Tessi" võtteplatsil; tema tööd jätkas Ghislain Cloquet.

## Tunnustus
*1965 – nomineeriti parima operaatoritöö Oscarile (Peter Glenville'i film "Becket") 
*1973 – võitis parima operaatoritöö Oscari (Bob Fosse film "Kabaree") 
*1975 – nomineeriti parima operaatoritöö Oscarile (Sidney Lumeti film "Mõrv Idaekspressis") 
*1981 – võitis parima operaatoritöö Oscari (Roman Polański film "Tess"; postuumselt)

## Välislingid
*
Brian Tufano

**Brian Richard Tufano** (1. detsember 1939 London – 12. jaanuar 2023) oli inglise filmioperaator.

Tufano oli operaatorina filminud üle 80 filmi. Tema tuntuimate teoste hulka kuuluvad Trainspotting, Ebatavaline elu ja Billy Elliot.

## Tunnustus
*1995 – nomineeriti parima operaatoritöö BAFTA-le (Anthony Page'i telelühisari "Middlemarch")
*2001 – nomineeriti parima operaatoritöö BAFTA-le (Stephen Daldry film "Billy Elliot")

## Välislingid
*
Andrew Lesnie

**Andrew Lesnie** (1. jaanuar 1956 Sydney – 27. aprill 2015 Sydney) oli Austraalia filmioperaator.

Lesnie oli operaatorina filminud üle 50 filmi. Ta on eelkõige tuntud kui Peter Jacksoni triloogia "Sõrmuste isand" (2001–2003) ja selle eelloo "The Hobbit" (2012–2014) peaoperaator.

## Tunnustus
*2002 – võitis parima operaatoritöö Oscari (Peter Jacksoni film "Sõrmuste isand: Sõrmuse vennaskond")

## Välislingid
*
Madis Ajaots

**Madis Ajaots** (22. aprill 1966 – 12. oktoober 2024) oli eesti agronoom ja põllumajandusettevõtja. 

Pärast Konguta sovhoosi pankrotistumist lõi Madis Ajaots 1993. aastal põllumajandusettevõtte "Rannu Seeme". Esialgseks plaaniks oli kasvatada ligi sajal hektaril kartulit, kuid aastate jooksul laienes OÜ Rannu Seeme ligi 2500 hektarile, kus kasvatatakse 60 erinevat kultuuri ja sorti, alustades kohalikust talirüpsist ja sojaoast ning lõpetades Indiast Eestisse toodud kiker- ehk põishernega. 

Ajaots suri 58-aastaselt raske haiguse järel.

## Tunnustus
2010. aastal nimetati Ajaots Eesti aasta põllumeheks.

Põllumajandus-Kaubanduskoda kinkis mehele auhinnaks ajaloolise «Külvaja» kuju vähendatud koopia ning Swedbank andis  koolitustoetuseks 30 000 krooni. Konkursi korraldajate hinnangul on Ajaots tõusnud aastatega suurte saakide meistriks, koristades viies vallas asuvatelt maadelt igal aastal 7000-8000 tonni teravilja. Tema rekordsaak oli kaheksa tonni teravilja ühelt hektarilt, keskmine saagikus aga viis tonni hektarilt. 

2017. aastal sai Ajaots aasta taimekasvataja auhinna.

## Viited
Jean Rabier

**Jean Rabier** (16. märts 1927 Villers-Bretonneux, Somme'i departemang – 15. veebruar 2016 Port-de-Bouc, Bouches-du-Rhône'i departemang) oli prantsuse filmioperaator.

Rabier oli operaatorina filminud üle 70 filmi, sealhulgas paljud Claude Chabroli filmid. Tema tuntuim operaatoritöö on "Cherbourgi vihmavarjud" (1964; filmirežissöör Jacques Demy). 

## Välislingid
*
Turg

**Turg** on protsesside ja institutsioonide kogum, mis võimaldab kokku saada majandusliku hüve pakkumisel ja nõudlusel.

## Vaata ka

* Pakkumine ja nõudlus
* Turg (kauplemiskoht)
* Turumajandus
Juhan Karma

**Juhan Karma** (24. jaanuar (vkj)/ 5. veebruar 1889 Kudina vald, Maarja-Magdaleena kihelkond, Tartumaa – 17. veebruar 1968) oli eesti õpetaja ja koduloolane.

Alghariduse sai ta Maardla külakoolis ja Palamuse kihelkonnakoolis. Lõpetas 1911. aastal Tartu Õpetajate Seminari. Täiendas end suvistel keskkooliõpetajate ettevalmistamise kursustel Tartu Ülikooli juures. 

Töötas õpetajana mitmes koolis. Oli aastatel 1918–1920 Palamuse algkooli juhataja. Alates 1920. aastast oli ta õpetaja Tartu Linna 15. Algkoolis. Õpetajana oli tema peamine huviala looduseõpetus ja maateadus ning ta oli selle alal uuenduste taotlejate esirinnas. Peale teist maailmasõda oli ta Tartu 1. keskkooli õpetaja. 

Oli Tartu Pedagoogilise Muuseumi kaastööline.

## Teoseid
*"Tartu Linna XV Algkool. 1837–1937". Tartu 1937. 56 lk
*"Palamuse kihelkonna koolide ajalugu 1687–1920". Käsikiri. Palamuse 1962
*Juhan Karma, Eerik Teder. "Palamuse ja Oskar Luts". Kujundaja Malle Leis. Tallinn: Eesti Raamat, 1968. 72 lk
**2. trükk 1970
**3. trükk 1975
*Tiina Kivits. "Koolid Palamuse kihelkonnas 1687-2012". Kujundaja Andres Rõhu. Palamuse: Palamuse O. Lutsu Kihelkonnakoolimuuseum, 2012. 392 lk (raamatu esimene kolmandik on võetud Juhan Karma avaldamata jäänud käsikirjast)

## Liikmesus
*Tartu Õpetajate Seltsi juhatuse liige

## Tunnustus
*Rohelise Risti II järk

## Isiklikku
Tema pojad olid keeleteadlane Tõnu Karma ja arhitekt Jüri Karma.

## Viited

## Kirjandus
*"Homseid sünnipäewi. Juhan Karma 50-aastane". Postimees nr 34, 4. veebruar 1939. Lk 8

## Välislingid
*"Juhan Karma noormehena". 20. sajandi algus. Palamuse O. Lutsu Kihelkonnakoolimuuseum, PAL _ F 10
*"J. Karma 1911. a. lennust". Eesti Rahvusarhiiv, RA EAA.2292.1.634
*"Juhan Karma, 19. XI 1947. a". 19. november 1947. Palamuse O. Lutsu Kihelkonnakoolimuuseum, PAL _ F 9
*Endel Taniloo. "Kooliõpetaja pensionär Juhan Karma portree". Portselan. 1960. Eesti Kunstimuuseum, EKM j 64881 FK 7512
*"Karma hauaplats Palamuse surnuaias". 1988. Palamuse O. Lutsu Kihelkonnakoolimuuseum, PAL _ F 103:15
*"Õpetaja Juhan Karma hauaplats Palamuse kalmistul". 1988. Palamuse O. Lutsu Kihelkonnakoolimuuseum, PAL _ F 77:1
Hunditootem (film)

**"Hunditootem"** (originaalpealkirjad: "*Le dernier loup*" / 狼图腾; pinyin: *láng túténg*) on 2015. aastal Jean-Jacques Annaud' lavastatud draamafilm. Stsenaariumi kirjutasid Jean-Jacques Annaud, Alain Godard, John Collee ja Lu Wei hiina kirjaniku Jiang Rongi 2004. aastal ilmunud romaani "Hunditootem" alusel. Filmioperaator oli Jean-Marie Dreujou ja muusika kirjutas filmile James Horner.

## Sünopsis
Hiina üliõpilane Chen Zhen (Feng Shaofeng) saadetakse 1967. aastal Sise-Mongoolia kõrbesse rändkarjuste juurde. Seal peaks ta neile lugemist ja kirjutamist õpetama. Kuid ta mõistab kiiresti, et tema tõeline kirg seisneb loomas, keda nomaadid kardavad, kuid samal ajal austavad: hundis. Seega eirab Chen Zhen kõiki hoiatusi ja vihjeid ning jälgib salaja hundikarja metsikuid rüüste. Kaunite ja samas väga ohtlike loomade majesteet puudutab teda sügavalt. Sellegipoolest peetakse neid ametlikult inimestele ja loomadele ohtlikuks ning seetõttu tuleb Pekingist peagi käsk hävitada kõik hundid. Chen Zhen päästab seejärel noore hundi ja kasvatab ta üles. Kuigi mehe ja väikese hundi vahel tekib sügav sõprus, püüab hundikari neilt äravõetud kaaslase tagasi saada. 

Yang Ke rollis Shawn Dou, Gasma rollis Ankhnyam Ragchaa ja Biligi rollis Batdorj-in Baasanjab.

## Tootjariigid ja filmiauhinnad
See mandariinikeelne film oli Prantsusmaa ja Hiina filmitootjate koostöö. "Hunditootem" filmiti Sise-Mongoolias. 

Film pälvis mitmeid auhindu, sealhulgas võitis Pekingi rahvusvahelisel filmifestivalil kaks auhinda (parima filmirežissööri ja parimate eriefektide auhind). Paljude nomineerimiste seas olid ka nominatsioon Pekingi filmifestivali parima filmi auhinnale ning Hong Kong Film Awardsi auhindade jagamisel nominatsioon parimale Mandri-Hiinas ja Taiwanis tehtud hiinakeelsele filmile.

## Välislingid
*
Must kuld (film, 2011)

**"Must kuld"** (originaalpealkiri **"Black Gold"**) on 2011. aastal Jean-Jacques Annaud' lavastatud eepiline ajaloofilm. Stsenaariumi kirjutasid Jean-Jacques Annaud, Menno Meyjes ja Gérard Brach Šveitsi kirjaniku Hans Rueschi 1957. aastal ilmunud romaani "South of the Heart: A Novel of Modern Arabia" alusel. Filmioperaator oli Jean-Marie Dreujou ja muusika kirjutas filmile James Horner.

Peaosades Tahar Rahim, Mark Strong, Antonio Banderas, Freida Pinto, Riz Ahmed, Corey Johnson ja Liya Kebede.

Väljamõeldud süžee keskmes on kaks tülitsevat kuningriiki Araabia poolsaarel, mis võitlevad 20. sajandi alguses naftarikka piirkonna pärast. Film põhineb Hans Rueschi romaanil. 

See ingliskeelne film oli Prantsusmaa, Itaalia, Tuneesia ja Katari  filmitootjate koostöö. "Must kuld" filmiti põhiliselt Kataris ja Tuneesias. 

## Välislingid
*
Wings of Courage

**"Wings of Courage"** on 1995. aastal Jean-Jacques Annaud' lavastatud  draamafilm. Stsenaariumi kirjutasid Alain Godard ja Jean-Jacques Annaud.
Filmioperaator oli Robert Fraisse ja muusika kirjutas filmile Gabriel Yared.

1930. aastal püüdis Lõuna-Ameerikas väike rühm prantsuse piloote eesotsas lennunduse pioneeri Antoine de Saint-Exupéryga (Tom Hulce) tõestada, et nad suudavad pakkuda Andide kohal usaldusväärset lennupostiteenust. Kui üks noortest lennupostipilootidest Henri Guillaumet (Craig Sheffer) Andides sellisel lennul alla kukub, alustatakse tema otsinguid. Henri püüab iseseisvalt tsivilisatsiooni rüppe naasta. 

Henri abikaasa Noelle'i rollis Elizabeth McGovern, lennupostipiloodi Jean Mermozi rollis Val Kilmer.

See ingliskeelne film oli Prantsusmaa ja Ameerika Ühendriikide filmitootjate koostöö. 

## Välislingid
*
Armuke (film)

**"Armuke"** (originaalpealkiri **"L'Amant"**) on 1992. aastal Jean-Jacques Annaud' lavastatud romantiline draamafilm. Stsenaariumi kirjutasid Jean-Jacques Annaud ja Gérard Brach prantsuse kirjaniku Marguerite Durasi 1984. aastal ilmunud romaani "Armuke" alusel. Filmioperaator oli Robert Fraisse, monteerija Noëlle Boisson ja muusika kirjutas filmile Gabriel Yared.

Durasi romaanil põhinev film kirjeldab1929. aasta Prantsuse Indohiinas teismelise prantsuse tüdruku ja jõuka hiinlase vahelist ebaseaduslikku suhet. Peategelast kehastab Jane March ja tema väljavalitut Tony Leung Ka-fai.

See ingliskeelne film oli Prantsusmaa ja Suurbritannia filmitootjate koostöö. "Armuke" filmiti Vietnamis ja Prantsusmaal. 

Film pälvis mitmeid auhindu, sealhulgas sai nominatsiooni parima operaatoritöö Oscarile ning **võitis** parima filmimuusika Césari ja sai kuus nominatsiooni Césari auhinnale.
  
## Välislingid
*
Tiina Pajuste

**Tiina Pajuste** (sündinud 27. juulil 1984 Tallinnas) on eesti õigusteadlane ja õppejõud. 

Tiina Pajuste on Euroopa Rahvusvahelise Õiguse Seltsi liige ja aidanud Eestis edendada Rahvusvahelise Õiguse Tudengite Seltsi korraldatavat Philip C. Jessupi nimelist maailma suurimat harjutuskohtuvõistlust.

## Teadustöö
Ta lõpetas 2006. aastal Tartu Ülikooli õigusteaduskonna. 2007. aastal sai ta Helsingi Ülikoolist rahvusvahelise õiguse magistrikraadi ning 2009. aastal rahvusvahelise õiguse diplomi Cambridge’i ülikoolist.

2012. aastal kaitses ta Cambridge’i ülikoolis õigusteaduse alal doktoriväitekirja „Accountability Mechanisms for International Organisations“ (juhendaja James Crawford) ja sai doktorikraadi.

Teadlasena on Tiina Pajuste uurimistegevusel kolm põhilist suunda:
# rahvusvaheliste organisatsioonide vastutus
# rahvusvahelise õiguse roll rahuprotsessides
# inimõigused

Kõigil uurimissuundadel on ühine laiem fookus – uurida (rahvusvaheliste) institutsioonide rolli rahvusvahelises suhtluses ja koostöös, mis oli traditsiooniliselt riikide pärusmaa. Tema uurimistegevuse fookuseks on viimase viie aasta jooksul olnud inimõigused ja nende muutused, vaadeldes rahvusvaheliste organisatsioonide tegevuse efekti antud küsimusele. Lisaks on ta uurinud rahvusvaheliste organisatsioonide ja rahvusvahelise õiguse rolli sõjaliste konfliktide lahendamisel, mis mõjutab nii rahvusvahelist julgeolekut kui ka konflikti osapoolte kodanike inimõigusi. 

Ta on osalenud mitmes rahvusvahelises teadus- ja arendusprojektis, millest olulisemad on COSTi projekt CA19143 – Global Digital Human Rights Network (2020–2024), Horizon2020 Twinning project HURMUR – Human Rights, Mutually Raising Excellence (2016–2018) ning Ühendkuningriigi Majandus- ja Sotsiaal-teadusuuringute Nõukogu rahastatud projekt Legal Tools for Peace-making (2014–2017). 

## Töökäik
Aastail 2007–2008 töötas ta teadurina Helsingi Ülikooli Erik Castréni Rahvusvahelise Õiguse ja Inimõiguste Instituudis. 

2011–2012 töötas ta professor James Crawfordi uurimisassistendina Cambridge’i ülikooli õigusteaduskonna Lauterpachti Rahvusvahelise Õiguse Keskuses.

2012–2016 töötas ta teadurina Cambridge’i Ülikooli õigusteaduskonna Lauterpachti Rahvusvahelise Õiguse Keskuses ja 2014–2016 ka poliitika ja rahvusvaheliste suhete osakonna seotud lektorina.

Alates 2014 töötab ta Tallinna Ülikoolis õppejõuna, 2014–2020 lektorina, 2020–2021 dotsendina. Alates 2021. septembrist on ta Tallinna Ülikooli rahvusvahelise õiguse ja julgeoleku professor.

2012–2016 oli ta osa Cambridge’i ülikooli projekti *Legal Tools for Peacemaking* meeskonnast, kes arendas välja analüütilise rahulepingute andmebaasi Languageofpeace.org.

2017–2018 viis ta läbi erinevad isikuandmete kaitse koolitusi andmekaitsespetsialistidele ja ettevõtetele.

## Spordikohtunikuna
Tiina Pajustel on must vöö karates ning ta on rahvusvaheline karatekohtunik, omades kumite ja kata kohtuniku litsentsi nii Euroopa (EKF) kui ka Maailma Karateföderatsioonis (WKF).

## Viited
2024.–2025. aasta maailma karikasari mäesuusatamises

**2024.–2025. aasta [[Maailma karikavõistlused mäesuusatamises|maailma karikasari mäesuusatamises]]** oli Rahvusvahelise Suusaliidu (FIS) korraldatav karikasari, mis toimus 59. korda nii meestele kui ka naistele.

Hooaeg algas 26. oktoobril 2024 Austrias Söldenis ja lõpes 27. märtsil 2025 Ameerika Ühendriikides Sun Valleys toimuval finaalil.

Eelmise hooaja valitsevad meistrid olid Marco Odermatt (meestest) ja Lara Gut-Behrami (naistest), mõlemad Šveitsist.

Hooaeg jäi veebruaris pausile, kuna Austrias Saalbachis toimusid 4.–16 veebruarini 2025. aasta mäesuusatamise maailmameistrivõistlused.

## Ajakava ja tulemused

### Mehed

#### Edetabelid

### Naised

#### Edetabelid

## Rahvaste karikas

## Välislingid

* 2024-2025 hooaja mäesuusatamise MK-etappide ajakava meestele
* 2024-2025 hooaja mäesuusatamise MK-etappide ajakava naistele
Tüüp 08

**Tüüp 08** (hiina keeles 08式轮式装甲车族, *Líng bā Shì lúnshì zhuāngjiǎchē zú* (*Tüüp 08 ratastel soomukite seeria*)) on Hiina soomuk. See on kaheksaveoline, amfiibne, modulaarse konstruktsiooniga ning seda toodab sõjaväetööstusettevõte Norinco. Soomukit kasutatakse tuletoetuseks, logistikaks ja kiirreageerimisüksuste ümberpaigutamiseks. Tüüp 08 konstrueeriti 2000. aastate alguses ning seda on toodetud üle 6000. Masin on laialdases kasutuses Hiina maaväes ja merejalaväes. Kuna see on modulaarse kujundusega, saab seda lihtsasti ümber ehitada laia valiku ülesannete jaoks, nagu soomustransportöör, pioneersoomuk, miinitõrjesoomuk, liikursuurtükk, õhutõrjesoomuk, luuresoomuk, juhtimissoomuk jne.

## Kasutajad
* 
* 
* 
* 
* 

## Vaata ka
* ZBD-03
* ZBD-04
* ZBD2000
* KTO Rosomak
* Stryker
* M1128 (mobiilne relvasüsteem)
* M1134 (juhitava tankitõrjeraketisüsteemi sõiduk)
* LAV II
* LAV-25
* ASLAV
* LAV III
* Amphibious Combat Vehicle
* K808 White Tiger
* Boxer
* VBCI
* Freccia IFV
* VPK-7829 Bumerang
* CM-32 (soomuk)
* Tüüp 96 (ratassoomuk)
* Tüüp 16 (soomuk)
* Patria AMV

## Viited
Cheilymenia granulata

***Cheilymenia granulata*** on liudikulaadsete liik.

Seen kasvab lehmasõnnikul.

## Välislingid
* ''Cheilymenia granulata'' andmebaasis eElurikkus.
Roquetoire

**Roquetoire** on vald Põhja-Prantsusmaal Pas-de-Calais' departemangus.

Roquetoire asub u. 12 km Saint-Omerist kagus teede D195 ja D187 ristumiskoha ümbruses.

## Huviväärsusi

* St. Micheli kirik, pärineb 19. sajandist.
* 18. sajandi *Château de La Morande*.


Roquetoire (Pas-de-Calais, Fr) mairie.JPG|Vallamaja
62721-Roquetoire-Sols.png


## Viited
Myochromella

***Myochromella*** on kobarheinikuliste sugukonda kuuluv perekond seeni.

## Liike
**[[Myochromella boudieri]]*
**Myochromella inolens* – lõhnata kobarheinik

## Välislingid
* ''Myochromella'' andmebaasis eElurikkus.
Wittes

**Wittes** on vald Põhja-Prantsusmaal Pas-de-Calais' departemangus.

Wittes asub 14 km Saint-Omerist kagus, teede N43 ja D197 ristumiskoha ümbruses ning Lysi väikese lisajõe Melde jõe kallastel.

## Huviväärsusi

* St. Omeri kirik, pärineb 19. sajandist.


Wittes (Pas-de-Calais, Fr) mairie et monument aux morts.JPG|Vallamaja ja hukkunute mälestusmärk
62901-Wittes-Sols.png


## Viited
Vida Movahed

**Vida Movahed** (pärsia keeles: ویدا موحدی; sündinud 1985 Teheranis) on Iraani inimõiguslane, keda peetakse hidžaabi kandmise vastase liikumise algatajaks Iraanis.

Ta alustas protestimist 27. detsembril 2017, kui võttis Teheranis Enghelabi tänaval sümboolselt peast valge pearäti, et protesteerida Iraanis kohustusliku hidžaabi kandmise vastu. Sellest avaldatud foto "Tüdruk Enghelabi tänavalt" kogus laiemat tuntust.

## Esimene protest

27. detsembril 2017 seisis Vida Movahed ilma pearätita elektrikapil, et protesteerida kohustusliku hidžaabi kandmise vastu. Ta sidus pearäti pulga otsa ja kasutas seda lipuna. Movahed arreteeriti kohe ning vabastati 27. jaanuaril pärast kuu aega vahi all viibimist.

## Teine protest
29. oktoobril 2018 hoidis Movahed käes mitmeid õhupalle ja läks Enghelabi väljaku türkiissinise kupli tippu, et protesteerida hidžaabi kandmise kohustuse vastu. Seejärel arreteeriti ta uuesti ja mõisteti üheks aastaks vangi, kuna leiti, et ta õhutas hidžaabi eemaldamise tõttu inimesi korruptsioonile ja prostitutsioonile.

## Vaata ka
* Narges Moḩammadī

## Viited
La Guerre du feu

**"La Guerre du feu"** on 1981. aastal Jean-Jacques Annaud' lavastatud draamafilmi elementidega seiklusfilm. Stsenaariumi kirjutas Gérard Brach Belgia kirjaniku J. H. Rosny vanema 1911. aastal ilmunud romaani "Võitlus tule pärast" alusel. Filmioperaator oli Claude Agostini ja muusika kirjutas filmile Philippe Sarde. Filmi jumestuskunstnikud olid Sarah Monzani ja Michèle Burke.

Peaosades Everett McGill, Rae Dawn Chong, Ron Perlman ja Nameer El-Kadi.

Filmi tegevus toimub eelajaloolisel ajal. Kui koopainimeste suguharus võitluses vaenlastega kustub tulekolle, saadetakse mitu noort julget ettevõtlikku suguharu liiget uut tuld otsima.

See prantsuskeelne film oli Prantsusmaa ja Kanada filmitootjate koostöö. "La Guerre du feu" filmiti Šoti mägismaal, Keenias Tsavo rahvuspargis ja Kanadas. Mõned mammutitega seotud stseenid filmiti Islandil. Erilised keelevormid lõi romaanikirjanik Anthony Burgess, liikumis- ja žestimustrid aga antropoloog Desmond Morris.

## Tunnustus
Film pälvis mitmeid auhindu, sealhulgas **võitis** parima jumestuse ja soengu Oscari ning Césari auhinna parima filmi ja parima filmirežissööri kategoorias.

## Välislingid
*
Harbin Z-9

**Harbin Z-9** (NATO koodnimi **Haitun** (hiina keeles 海豚 ehk *[[Delfiin]]*)) on Hiina sõjaväehelikopter. Selle relvastatud varianti toodab ettevõte Harbin Aircraft Industry Group. See on litsentsi alusel valmistatud koopia Prantsuse kopterist Eurocopter AS365 Dauphin.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vaata ka
* Mitmeotstarbeline helikopter
* Eurocopter AS365 Dauphin
* Eurocopter AS565 Panther
* Harbin Z-19
* Sikorsky SH-60 Seahawk
* Eurocopter MH-65 Dolphin
* AgustaWestland AW109
* AgustaWestland AW139
* Bell Huey
* Bell 222/230
* Sikorsky S-76
* TAI T625 Gökbey
* HAL Dhruv

## Viited

## Välislingid
* AirForceWorld.com Z-9 Helicopter Family
* www.sinodefence.com
Kühmkantarellik

**Kühmkantarellik** (*Cantharellula umbonata*) on šampinjonilaadsete seltsi heinikuliste sugukonda kuuluv seente liik.

Seen kasvab samblases metsas ja on söödav.

## Välislingid
* Kühmkantarellik andmebaasis eElurikkus
Audincthun

**Audincthun** on vald Põhja-Prantsusmaal Pas-de-Calais' departemangus.

Audincthun asub 32 km Montreuil-sur-Merist kirdes, teede D92 ja D133 ristumiskoha ümbruses.

## Inimesi

* Prantsuse autotootja Albert de Dion (De Dion-Bouton) on seal maetud perekonna hauakambrisse.

## Vaatamisväärsusi

* 15. sajandi St. Pierre'i kirik.
* 18. sajandi St. Nicholas' kirik.
* Sainte-Soyette'i kabel.
* Valla kohal asuvatel küngastel on 13 tuulegeneraatori rida.


Audincthun église.jpg|Kirik
62053-Audincthun-Sols.png


## Viited
Changhe Z-11

**Changhe Z-11** on Hiina helikopter, mille konstrueeris Changhe lennukitehas. Tootja väitel on see Hiina esimene helikopterimudel. Tegelikult on see konstrueeritud suuresti Prantsuse Eurocopter AS350 Écureuil järgi.

## Kasutajad
* 

## Vaata ka
* Eurocopter Ecureuil
* Bell OH-58 Kiowa
* Hughes OH-6 Cayuse
* McDonnell Douglas MD 500 Defender
* MD Helicopters MH-6 Little Bird
* Boeing AH-6
* Aérospatiale Gazelle
* Eurocopter EC120 Colibri

## Viited
Butüülliitiumid

**Butüülliitiumid** (BuLi) C4H9Li (*M* = 64,055 g/mol) on liitiumorgaanilised ühendid. Neid on viis isomeeri, millest tähtsaim on ''n''-butüülliitium, veel esinevad ''sec''-butüülliitium (kiraalne, esineb kahe stereoisomeerina), ''tert''-butüülliitium ja isobutüülliitium. Neid toodetakse vastava alküülhalogeniidi reageerimisel metallilise liitiumiga. Nad on kõik väga tugevad alused ja nukleofiilid. Neid kasutatakse laialdaselt orgaanilises keemias butüülrühmade allikana, teiste Li-orgaaniliste ühendite sünteesis ja tugevate alustena ning polümeriseerumisinitsiaatoritena. BuLi-d on pürofoorsed ained, mida tuleb käidelda inertatmosfääris (näiteks lämmastikus või argoonis) ning eelistatavalt süsivesiniklahustites, kus nad on püsivamad.

## Viited
Kateetriga seotud urotrakti infektsioon

**Kateetriga seotud urotrakti infektsioon** ehk **kateetriga seotud kuseteede infektsioon** ehk **K-UTI** (rahvusvaheline lühend **CAUTI**) tekib, kui mikroobid (tavaliselt bakterid) sisenevad kuseteedesse kateetri kaudu, põhjustades kuseteede infektsiooni. Infektsioon võib esineda kuseteede mistahes osas näiteks neerudes, kusejuhades, kusepõies ja kusitis.

See infektsioon võib tekkida, kui kusepõis on kateteriseeritud või oli kateteriseeritud viimase 48 tunni jooksul.

Kateetri kaudu levinud kuseteede infektsioon on üks levinumaid tervishoius esinenud infektsioone.

## Vaata ka
* Urotrakti infektsioon

## Viited